Den danske regering forsikrede efter flystyrtet, at den danske atomvåbenpolitik fortsat var gældende.<ref name=tidsskrift/> Således udtalte statsminister [[Jens Otto Krag]] den 22. januar 1968 blandt andet: "Som bekendt er der i overensstemmelse med regeringens politik ingen atomvåben inden for dansk område. Dette gælder også for Grønland, og der kan derfor ikke ske overflyvning af Grønland af flyvemaskiner med atombomber ...." og udenrigminister [[Hans Tabor]] udtalte samme dag: "Den danske atompolitik gælder også for Grønland, herunder luftrummet over Grønland. Der er ikke placeret atomvåben i Grønland. De amerikanske myndigheder er naturligvis bekendt med Danmarks atompolitik, og vi går ud fra som givet, at der ikke sker amerikanske overflyvninger af grønlandsk område af maskiner, der medfører atomvåben ...".<ref>[https://www.retsinformation.dk/eli/ft/19951SR00003 Beretning fra Udenrigspolitisk nævn, den 5. juli 1996]</ref>
Politik Historie Videnskab Humaniora